CELEX: 31987L0372
Language: et
Date: 1987-06-25 00:00:00
Title: Nõukogu direktiiv, 25. juuni 1987, sagedusalade kohta, mis reserveeritakse üleeuroopalise üldkasutatava digitaalse maismaa liikuva kärgside kooskõlastatud kasutuselevõtmiseks ühenduses

Tähtis õiguslik teade

|

31987L0372

Nõukogu direktiiv, 25. juuni 1987, sagedusalade kohta, mis reserveeritakse üleeuroopalise üldkasutatava digitaalse maismaa liikuva kärgside kooskõlastatud kasutuselevõtmiseks ühenduses  

Euroopa Liidu Teataja L 196 , 17/07/1987 Lk 0085 - 0086 Soomekeelne eriväljaanne: Peatükk 13 Köide 16 Lk 0151  Rootsikeelne eriväljaanne: Peatükk 13 Köide 16 Lk 0151  CS.ES Peatükk 13 Köide 008 Lk 289  - 290 ET.ES Peatükk 13 Köide 008 Lk 289  - 290 HU.ES Peatükk 13 Köide 008 Lk 289  - 290 LT.ES Peatükk 13 Köide 008 Lk 289  - 290 LV.ES Peatükk 13 Köide 008 Lk 289  - 290 MT.ES Peatükk 13 Köide 008 Lk 289  - 290 PL.ES Peatükk 13 Köide 008 Lk 289  - 290 SK.ES Peatükk 13 Köide 008 Lk 289  - 290 SL.ES Peatükk 13 Köide 008 Lk 289  - 290

		Nõukogu direktiiv,25. juuni 1987,sagedusalade kohta, mis reserveeritakse üleeuroopalise üldkasutatava digitaalse maismaa liikuva kärgside kooskõlastatud kasutuselevõtmiseks ühenduses(87/372/EMÜ)EUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut, eriti selle artiklit 100,võttes arvesse komisjoni ettepanekut, [1]võttes arvesse Euroopa Parlamendi arvamust [2]ning arvestades, et:soovituse 84/549/EMÜ [3] kohaselt tuleks telekommunikatsioonivaldkonna teenused kasutusele võtta ühise kooskõlastatud lähenemise põhjal;ühenduse majandusarengu huvides tuleks täies ulatuses ära kasutada nüüdisaegsete telekommunikatsioonivõrkude pakutavad võimalused;liikuva raadioside teenused on ainus vahend liikuvate kasutajatega ühenduse saamiseks ja kõige tõhusam vahend nende kasutajate jaoks, et luua ühendus üldkasutatavate telekommunikatsioonivõrkudega;mobiilside sõltub paiksete tugijaamade ja liikuvate jaamade vaheliseks signaalide edastamiseks ja vastuvõtmiseks vajalike sagedusribade eraldamisest ja kättesaadavusest;praegu ühenduses kasutatavad sagedused ja maapealse mobiilside süsteemid erinevad üksteisest suuresti ega võimalda kõigil sõidukite, laevade, rongidega või jalgsi ühenduse piires, kaasa arvatud sise- või rannikuvetes liikuvatel kasutajatel kasutada üleeuroopalisi teenuseid ja turge;üleminek teise põlvkonna digitaalsele liikuvale kärgsidele annab ainulaadse võimaluse luua tõeliselt üleeuroopaline mobiilside;Euroopa postside- ja telekommunikatsiooniadministratsioonide konverents (CEPT) on soovitanud, et sellisele süsteemile eraldataks sagedused 890–915 MHz ja 935–960 MHz vastavalt Rahvusvahelise Telekommunikatsiooniliidu (ITU) raadioside eeskirjadele, millega eraldati liikuvale raadiosidele samuti sellised sagedused;teatavates liikmesriikides kasutatakse või kavatsetakse kasutada osa kõnealustest sagedusribadest ajutiste süsteemide või muude raadioteenuste jaoks;eespool nimetatud sagedusribade järkjärguline täies ulatuses kättesaadavus on hädavajalik tõeliselt üleeuroopalise mobiilside loomiseks;nõukogu 25. juuni 1987. aasta üleeuroopalise üldkasutatava digitaalse maismaa liikuva kärgside kooskõlastatud kasutuselevõtmist ühenduses käsitleva soovituse 87/371/EMÜ [4] rakendamine selleks, et luua hiljemalt aastaks 1991 üleeuroopaline süsteem, võimaldab kiiresti anda raadioedastustee spetsifikaadi;praeguste tehnoloogiliste ja turusuundumuste põhjal tundub realistlik eeldada, et kümne aasta jooksul pärast 1. jaanuari 1991 antakse üleeuroopalisele süsteemile ainuõigus kasutada sagedusribasid 890–915 MHz ja 935–960 MHz;nõukogu 24. juuli 1986. aasta direktiiv 86/361/EMÜ telekommunikatsioonivõrgu lõppseadmete tüübikinnituse vastastikuse tunnustamise algetapi kohta [5] võimaldab kiiresti luua üleeuroopalise digitaalse liikuva kärgside süsteemi ühised vastavusspetsifikaadid;analüüsi- ja prognoosirühma (GAP) poolt kõrgemate telekommunikatsiooniametnike rühmale (SOG-T) koostatud ettekandes üldkasutatava mobiilside kohta juhiti tähelepanu asjaolule, et piisavate sagedusalade kättesaadavus on üleeuroopalise digitaalse liikuva kärgside hädavajalik eeltingimus;nimetatud ettekande kohta on positiivset arvamust avaldanud telekommunikatsiooniadministratsioonid, Euroopa postside- ja telekommunikatsiooniadministratsioonide konverents (CEPT) ning liikmesriikide telekommunikatsiooniseadmete valmistajad,ON VASTU VÕTNUD KÄESOLEVA DIREKTIIVI:Artikkel 11. Liikmesriigid tagavad, et sagedusribad 905–914 MHz ja 950–959 MHz või lõikes 2 nimetatud sagedusribade samaväärsed osad reserveeritakse alates 1. jaanuarist 1991 ainult [6] üleeuroopalise üldkasutatava digitaalse liikuva kärgside jaoks.2. Liikmesriigid tagavad selliste kavade koostamise, mis on vajalikud, et üleeuroopalise üldkasutatava digitaalse liikuva kärgside teenuse jaoks saaks sagedusalad 890–915 MHz ja 935–960 MHz täies ulatuses kasutusele võtta vastavalt turul tekkivale nõudlusele võimalikult kiiresti.Artikkel 2Komisjon esitab nõukogule aruande käesoleva direktiivi rakendamise kohta hiljemalt 1996. aasta lõpuks.Artikkel 3Käesoleva direktiivi rakendamisel tähendab üleeuroopaline üldkasutatav digitaalne maismaa liikuv kärgside üldkasutatavat kärgsideteenust, mida pakutakse kõigis liikmesriikides vastavalt ühisele spetsifikaadile, mis hõlmab iseärasuse, et kõik helisignaalid kodeeritakse enne raadioedastust bittideks ja ühe liikmesriigi teenusekasutajad võivad sama teenust kasutada ka kõigis teistes liikmesriikides.Artikkel 41. Liikmesriigid jõustavad käesoleva direktiivi järgimiseks vajalikud õigusnormid 18 kuu jooksul selle teatavakstegemisest. [7] Liikmesriigid teatavad sellest viivitamata komisjonile.2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike õigusnormide teksti.Artikkel 5Käesolev direktiiv on adresseeritud liikmesriikidele.Luxembourg, 25. juuni 1987Nõukogu nimeleesistujaH. De croo[1] EÜT C 69, 17.3.1987, lk 9.[2] EÜT C 125, 11.5.1987, lk 159.[3] EÜT L 298, 16.11.1984, lk 49.[4] EÜT L 196, 17.7.1987, lk 81.[5] EÜT L 217, 5.8.1986, lk 21.[6] Erand tehakse kõnealuste sageduste kasutamise suhtes käesoleva direktiivi jõustumise ajal olemas oleva kakspunktside puhul, tingimusel et see ei häiri üleeuroopalist üldkasutatavat digitaalset liikuva kärgside teenust ega takista selle loomist või laiendamist.[7] Käesolev direktiiv tehti liikmesriikidele teatavaks 26. juunil 1987.--------------------------------------------------